Case ID: 1171533
Sentence 30: İddiaçı ərizəsində cavabdeh MSK-nın xx xxxxxx 2020-cu il tarixli 33/434 saylı qərarını mübahisələndirir və tələbinin əsası kimi aşağıdakılara istinad edir: -Fiziki və psixoloji təzyiqlər vasitəsilə müşahidəçilərin fəaliyyəti məhdudlaşdırılmışdır; -Əksər seçki məntəqələrində əraziyə aidiyyəti olmayan şəxslər MİS-dən alınan arayışla mikroavtobusda gətirilərək səs verilmişdir; -Bəzi seçki məntəqələrində qutudan çıxan bülletenlər səs verən seçicilərin sayından çox olmuşdur; -Əksər seçki məntəqələrində səs vermə otağı elə təşkil olunmuşdur ki, müşahidəçilər normal müşahidə aparmaq imkanına malik olmamışlar; -Bütün seçki məntəqələrində daşınmaz seçki qutuları çoxlu sayda bülletenin salınmasına imkan verən formada hazırlanmışdır; -13 saylı seçki məntəqəsində məntəqə seçki komissiyasinin sədri və polisin yardımı ilə müşahidəçi məntəqədən uzaqlaşdırılmışdır; -Əksər seçki məntəqələrində seçicilərin ultrabənövşəyi işıqla yoxlanılmadan keçidi təmin edilməmişdir; -34 saylı seçki məntəqəsində seçki qutusu oğurlanaraq başqa otaqda qutuda olan bülletenlər çıxarılmış, başqa bülletenlər doldurulmuşdur; -Bütün seçki məntəqələrində protokolların surəti müşahidəçilərə verilməmişdir; -31 saylı seçki məntəqəsində səslərin sayılması həyata keçirilməmiş və protokol tərtib edilməmiş; -30 saylı seçki məntəqəsində məntəqə sədri simulyasiya yolu ilə səslərin sayılmasını təxirə salmağa cəhd etmişdir;-Məntəqə seçki komissiyasının protokolunun 3-cü nüsxəsi protokol tərtib edildikdən sonra məlumat lövhəsində asılmamışdır; -Bu qanun pozuntuları barədə dairə seçki komissiyasına məlumat verilmiş, Mərkəzi Seçki Komissiyasının qaynar xətti isə daim “məşğul” olmuşdur.